**קפלת סקרובני** (באיטלקית: **Cappella degli Scrovegni**) או **קפלת ארנה** (**Cappella dell'Arena**) היא כנסייה בעיר פדובה שבצפון איטליה. ידועה בזכות מחזור הפרסקאות שצייר אמן הרנסאנס המוקדם ג'וטו די בונדונה, שהושלמו בראשית המאה ה-14 והמתארים אירועים מתוך הברית החדשה, הבשורה על-פי יעקב וממקורות אחרים. מחזורי ציורים אלו, הנחשבים לאחת מיצירות האמנות החשובות ביותר בתרבות המערבית, משקפים את ראשית המעבר מן האמנות הגותית אל אמנות הרנסאנס.

במהלך חודש ספטמבר 2010 הוצג העתק מוקטן של ציורי הקיר של הקפלה בכנסיית הביקור בעין כרם, בירושלים.

ההיסטוריה של הכנסייה
--------------------

]
הכנסייה נבנתה כקפלה פרטית על ידי אנריקו סקרובני (Enrico Scrovegni), חלפן כספים ובן למשפחת חלפני כספים איטלקית, אשר רכש את הקרקע שעליה עומדת הכנסייה מידי אדם בשם מנפרדו דלסמניני (Manfredo Dalesmanini). לצד הקפלה נמצא בית האחוזה של המשפחה. מסמך מ-6 בפברואר 1300 מציין את רכישת השטח, שכלל גם אזור ובו שרידי אמפיתיאטרון (ארנה) רומי, שעל שמה נקראה הכנסייה.

פרט מדיוקן של אנריקו סקרובני מאת ג'ובני פיזאנו שהוצב בעבר בקפלה.
הכנסייה, העשויה אבן אדומה, נבנתה במתכונת אולם אורך מלבני אחד שבסופו אפסיס קטן. בקיר המערבי של הקפלה נקבעו שישה חלונות ארוכים בעלי סגנון גותי. בעוד החלל המרכזי של הקפלה יועד יותר לתפילה ולשימוש ציבורי, הרי שהאזור שבין המזבח לאפסיס נועד לשימוש המשפחה והוא מכיל אף את קברו של אנריקו סקרובני. קישור נוסף לדמותו של סקרובני מופיע על גבי פרסקו של "יום הדין האחרון" ובו הוא מוסר מודל של הקפלה למרים הבתולה. השימוש הציבורי בקפלה נשמר בעיקר לטקסים הקשורים לדמותה של מרים ובייחוד ב"חג הבשורה" (Feast of the Annunciation).

עיטור הכנסייה נעשה ברובו על ידי ג'וטו, שיצר בין השנים 1303–1305 מחזורי פרסקאות מחיי מרים וישו. הפסל ג'ובני פיזאנו יצר עבור הכנסייה פסל עץ של מרים, המוצב במזבח של הכנסייה. פסל נוסף - דיוקן של אנריקו סקרובני העומד בתנוחת תפילה שנעשה על ידי פיזאנו עבור הכנסייה - מוצג כיום במוזיאון פושקין במוסקבה.

בשנת 1305 הוקדשה הכנסייה ל"מרים הקדושה של החסדים" (Santa Maria della Carità). מוטט שחיבר מרקטו דה פדובה (Marchetto da Padova) ונכתב עבור הקדשת הכנסייה, נושא את התאריך 25 במרץ של שנת 1305. עדות תומכת לכך ניתן לקבל ממסמך מראשית מרץ 1304, בו מברך האפיפיור בנדיקטוס האחד עשר את המאמינים המבקרים בקפלה ארנה. ניתן ללמוד מכך כי עד שנה זו הייתה כבר הכנסייה בשימוש. עד שנת 1320 הושלמה בניית האזור שמאחורי המזבח, והמקום עוטר בפרסקאות על ידי צייר מקומי, שעבד בסגנונו של ג'וטו.

בשנת 1880 נרכשה הקפלה על ידי עיריית פדובה. מאז המאה ה-19 עברו הפרסקאות מספר שחזורים ורסטורציות.

ביולי 2021 הכריז ארגון אונסק"ו על הקפלה אתר מורשת עולמית, חלק מהאתר מחזורי הפרסקו של פדובה מהמאה ה-14.

מחזור הפרסקאות של ג'וטו
-----------------------

לידת הבתולה
יואכים מגורש מן המקדש
בין השנים 1303 ל-1310 צייר ג'וטו שורה של פרסקאות בכנסייה. על קיר הכניסה מתואר יום הדין האחרון. על שאר הקירות צייר ג'וטו מחזור של 37 סצנות, המצוירות ב-3 קומות. המחזור מתחיל מתיאור אנה הקדושה ויואכים, הוריה של מרים. ממול תיאר ג'וטו את חייה של מרים, אם ישו. חייו של ישו תופסים שני רגיסטרים. בין הסצנות צייר ג'וטו מסגרות עיטוריות שחלקן מדמות שיש ובהן משובצים תיאורי דמויות מן הברית הישנה כגון משה, יונה ואליהו. מתחת לרגיסטרים יצר ג'וטו האנשות של שבעת החטאים ושל שבע המידות הטובות. בקיר הכניסה שמול האפסיס יצר ג'וטו פרסקו מונומנטלי שנושאו "יום הדין האחרון".

הרגיסטר העליון שבקיר הדרומי (צד ימין) מכיל שש סצנות מחיי יואכים ואנה הקדושה. המקור האיקונוגרפי איננו בבשורות שבברית החדשה כי אם בחיבור "מקראת הזהב" (1265) מאת יעקובוס דה וורג'ינה. חיבור זה מתאר את חייהם של קדושים נוצריים רבים. בין הפרטים המאששים מקור זה היא העובדה כי המלאך המבשר לאנה מזוהה עם המלאך גבריאל, העתיד לבשר לבתה מרים על הולדת ישו.

בסצנת גירושו של יואכים מן המקדש, הפותחת את המחזור, מתאר ג'וטו את בית המקדש כמבנה אדריכלי פתוח למחצה. אמנם הוא בעל נפח ועומק, אולם שילוב הדמויות שבו מעיד על חוסר התאמה בפרופורציה בין הדמויות למבנה. למרות זאת נפחיות העצמים והדמויות מצביעים על פריצה גדולה ממסורת הציור של ימי הביניים ועל שימוש בפרספקטיבה קווית-אינטואיטיבית. בתיאור פגישתם של יואכים ואנה בשער הרחמים הבליט ג'וטו את הממד האנושי והאינטימי של המעמד. בנוסף, אלמנטים ריאליסטיים בציור, כגון קמטי פנים וצוואר, משקפים את גילן של הדמויות.

ברגיסטר העליון של הקיר הצפוני מתוארות שש סצנות מחיי מרים הבתולה מלידתה ועד לנישואיה. בתיאורים אלו, המופיעים אל מול מחזור התיאורים של יואכים ואנה, מצויים פרטים רבים המשותפים לשני המחזורים ויוצרים קשר ביניהם. מקום ההתרחשות של הבשורה לאנה, לדוגמה, מהווה גם את מקום ההתרחשות של לידתה של מרים. לצד "מקראת הזהב" השתמש ג'וטו כמקור איקונוגרפי גם ב"הבשורה על-פי יעקב", המתאר בהרחבה את חייה של מרים.

סצנת לידתה של מרים מציגה את האתגר שעמד בפני ג'וטו בניסיון לתיאור מרחבי של הסיפור. ג'וטו בחר לתאר כמה אירועים בדימוי אחד, טכניקה ציורית שהייתה פופולרית בזמנו. הדבר בא לידי ביטוי בציור בתיאור הכפול של מרים התינוקת, המופיעה פעם אחת בחלקו העליון של הציור - מוצגת בפני אמה השוכבת במיטה - ופעם שנייה בחלקו התחתון של הציור - מטופלת על ידי משרתות. בנוסף, ג'וטו ניסה לשלב בין החלל הפנימי של הבית לבין החוץ, על ידי תיאור האישה הפותחת את הדלת.

תיאור חייו של ישו - מלידתו ועד סצנות הפסיון ומותו תופסים ארבעה רגיסטרים - שניים בכל אחד מקירות האורך של הקפלה.

תיאור ההורדה מן הצלב והקינה על מותו של ישו מהווה הישג מבחינת עיצוב הקומפוזיציה של הציור. הנושא הוא חדש ואיננו מופיע באמנות ימי הביניים. ג'וטו ממקם את ההתרחשות במעין נוף סלעי ונפחי על רקע שמיים כהים. עם זאת הדמויות מרוכזות כולן בחלקו הקדמי של הציור כבמעין "במה". כיוון גופן של הדמויות והגבעות שבנוף מושך את מבטו של הצופה ומכוון אותו אל דמותו של ישו. בנוסף, משלב ג'וטו בין תיאור נפחי ובעל יסודות ריאליסטיים, הבא לביטוי בתנוחות המגוונות של הדמויות היוצרות תחושה של דרמה אנושית, לבין תיאור פנטסטי, הבא לביטוי בתיאור המלאכים.

בקיר הדרומי של הקפלה יצר ג'וטו תיאור מונומנטלי של יום הדין האחרון. ישו מופיע במרכז הקומפוזיציה, יושב מוקף הילה ומכל אחד מצדדיו יושבים שישה שליחים. מעליהם מופיע תיאור של מלאכים המגוללים ופותחים את השמיים ובהם שמש וירח וכן מקהלות של מלאכים נושאי דגלים. חלקו התחתון של התיאור מחולק לשניים על ידי הצלב, שמשמאלו הנידונים לגיהנום ומימינו אלו העתידים לרשת את גן העדן. בחלק זה אף מופיע תיאור של אנריקו סקרובני, המוסר מודל של מבנה הכנסייה למרים.

#### הקיר הדרומי

* הפגישה בשער הרחמיםהפגישה בשער הרחמים
* יואכים חולםיואכים חולם
* קורבן יואכיםקורבן יואכים
* הבשורה לאנה הקדושההבשורה לאנה הקדושה
* יואכים בין הרועיםיואכים בין הרועים
* גירוש יואכים מן המקדש (קרוב לאפסיס)גירוש יואכים מן המקדש (קרוב לאפסיס)

* טבח התמימיםטבח התמימים
* הבריחה למצריםהבריחה למצרים
* הצגת ישו בבית המקדשהצגת ישו בבית המקדש
* הערצת האמגושיםהערצת האמגושים
* לידת ישולידת ישו

* ההלקאהההלקאה
* ישו ניצב בפני כייפאישו ניצב בפני כייפא
* נשיקת יהודהנשיקת יהודה
* רחיצת הרגליםרחיצת הרגלים
* הסעודה האחרונההסעודה האחרונה

#### הקיר הצפוני

* לידת מרים הבתולהלידת מרים הבתולה
* הצגת מרים הבתולה בבית המקדשהצגת מרים הבתולה בבית המקדש
* The Rods Brought to the Temple, by GiottoThe Rods Brought to the Temple, by Giotto
* Prayer of the Suitors, by GiottoPrayer of the Suitors, by Giotto
* נישואי הבתולהנישואי הבתולה
* תהלוכת החתונה (קרוב לאפסיס)תהלוכת החתונה (קרוב לאפסיס)

* ישו בין המוריםישו בין המורים
* טבילת ישוטבילת ישו
* החתונה בקנההחתונה בקנה
* תחית לזרוסתחית לזרוס
* הכניסה לירושליםהכניסה לירושלים
* גירוש חלפני הכספיםגירוש חלפני הכספים

* ויה דולורוזהויה דולורוזה
* צליבת ישוצליבת ישו
* התחייההתחייה
* ההשתנותההשתנות
* פנטקוסטפנטקוסט

#### קשת האפסיס (מזרח)

* הביקורהביקור
* הבתולה מקבלת את המסרהבתולה מקבלת את המסר
* אלוהים שולח את גבריאל אל הבתולהאלוהים שולח את גבריאל אל הבתולה
* המלאך המבשר גבריאלהמלאך המבשר גבריאל
* יהודה איש קריות מקבל תשלום בעבור בגידתויהודה איש קריות מקבל תשלום בעבור בגידתו

### הקיר הדרומי

* יום הדין האחרוןיום הדין האחרון
* שד, פרט מיום הדין האחרוןשד, פרט מיום הדין האחרון
* מלאך, פרט מיום הדין האחרוןמלאך, פרט מיום הדין האחרון

לקריאה נוספת
------------

* אפי זיו, **הצופן הנוצרי באמנות**, אור יהודה: כנרת, זמורה-ביתן, 2015, עמ' 110-118, מסת"ב 978-965-566-137-8

קישורים חיצוניים
----------------

ויקישיתוף מדיה וקבצים בנושא **קפלת סקרובני** בוויקישיתוף
* 

* אתר האינטרנט הרשמי של קפלת סקרובני (באיטלקית ובאנגלית)
* **דימויי אנשי דת בתיאור הגיהנום בקפלה ארנה**, רחל ספיר
* ג'וטו וקפלה סקורבניי, אתר מידע ותצלומים (באנגלית)
* קפלת סקורבניי באתר המורשת העולמית של אונסק"ו (באנגלית)
* קפלת סקרובני, באתר אנציקלופדיה בריטניקה (באנגלית)

הערות שוליים
------------

1. ↑  אביו של סקרובני - Reginaldo degli Scrovegni מופיע כדמות של חלפן כספים ביצירתו של דאנטה "הקומדיה האלוהית".
2. ↑  ראו: Giotto agli Scovegni, History of the Chapel
3. ↑  ראו: Laura Jacobus, "Giotto's Annunciation in the Arena Chapel, Padua" **The Art Bulletin** 81.1 (March 1999), pp. 93-107
4. ↑  ראו: Giotto agli Scovegni, History of the Chapel. ראו גם: תרגום לאנגלית של המכתב
5. ↑  Executive Summary

| מחזורי הפרסקו של פדובה מהמאה ה-14 |
| --- |
| 

|  |  |
| --- | --- |
| קפלת סקרובני • כנסיית ארמיטאני • פאלאצו דלה רג'ונה • לוג'יה די קרארזי • הבפטיסטריום של פדובה • בזיליקת סנט'אנטוניו בפדובה • האורטוריה של גאורגיוס הקדוש • האורטוריה של סן מיקלה | הלוגו של אתרי המורשת |

 |

| Flag of Italy.svgFlag of Italy.svg סמל אונסק"וסמל אונסק"ו אתרי מורשת עולמית באיטליה |
| --- |
| 

|  |
| --- |
| אגריג'נטו • המרכז ההיסטורי של אורבינו • הטרולי באלברובלו • אסיזי • ארמון קזרטה, אקוודוקט ונוויטלי וסן לאוצ'ו • ג'נובה • האזורים הארכאולגיים בפומפיי, הרקולנאום וטורה אנונציאטה • האיים האיאוליים • הבזיליקה של אקוויליה • הגן הבוטני בפדובה • ההרים הקדושים • הווילה הרומאית בקזאלה • המעונות המלכותיים של בית סבויה • סו נוראז'י די ברומיני • הנקרופוליס בצ'רווטרי והנקרופוליס בטרקוויניה • הפארק הלאומי צ'ילנטו וואלו די דיאנו (כולל פסטום, וליה וצ'רטוזה די פאדולה) • ואל ד'אורצ'ה • עיירות שלהי הבארוק של הוואל די נוטו (דרום-מזרח סיציליה) • ציורי הסלע בוואל קמוניקה • וילה אדריאנה • וילה ד'אסטה • ויצ'נצה והווילות הפלדיאניות בוונטו • ונציה • ורונה • כנסיית סנטה מריה דלה גרציה והסעודה האחרונה מאת לאונרדו דה וינצ'י • מודנה • קסטל דל מונטה • הסאסי במטרה • המרכז ההיסטורי של נאפולי • המרכז ההיסטורי של סיינה • סירקוזה והנקרופוליס בפנטליקה • המרכז ההיסטורי של סן ג'ימיניאנו • פורטו ונרה וצ'ינקווה טרה • פיאצה דיי מיראקולי • המרכז ההיסטורי של פיינצה • המרכז ההיסטורי של פירנצה • המרכז ההיסטורי בפרארה • קרספי ד'אדה • החוף האמאלפיטאני • המונומנטים הנוצריים המוקדמים ברוונה • המרכז ההיסטורי של רומא ורכוש הכס הקדוש הנהנה ממעמד אקסטרה טריטוריאלי ובזיליקת פאולוס הקדוש מחוץ לחומות • מנטובה וסביונטה • נופי הרכבת הרטית באלבולה ובברנינה (בשיתוף עם שווייץ) • הרי הדולומיטים • מוקדי הכוח של הלומברדים באיטליה • בתי הכלונסאות הפרהיסטוריים בהרי האלפים (עם חמש מדינות אחרות) • הר אטנה • הווילות והגנים של משפחת מדיצ'י בטוסקנה • נוף הכרמים של פיימונטה: לאנגה-רוארו ומונפראטו • האתרים הערביים-נורמניים בפלרמו והקתדרלות של צ'פלו ומונריאלה • יערות האשור העתיקים והבראשיתיים של הרי הקרפטים ושל אזורים אחרים באירופה (עם שבע עשרה מדינות נוספות) • מפעלי ההגנה הוונציאניים בין המאות ה-16 וה-17: סטטו דה טרה ומערב סטטו דה מאר (עם מונטנגרו וקרואטיה) • איווריאה • גבעות הפרוסקו של קונליאנו וואלדוביאדנה • מחזורי הפרסקו של פדובה מהמאה ה-14 • ערי הספא הגדולות של אירופה (יחד עם שש מדינות): מונטקטיני טרמה • אדריכלות הפורטיקו של בולוניה • קרסט ומערות אוופוריטיים באפנינים הצפוניים |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007259293005171
* LCCN: n87840423
* NKC: ko2017938885
* SUDOC: 250212145
* VIAF: 124429791
* WorldCat: lccn-n87840423

 |